อบอุ่น เป็นกันเอง พูดคุยกันแบบเพื่อนระหว่างคนทำอาหาร และคนทานอาหาร 

ร้านอยู่หลังในสุดของหมู่บ้านเพนกวิ้น เป็นบ้านสองชั้นหลังเล็ก ๆ เมนูอาหารถูกปาก สดใหม่ ทำเองเกือบทุกอย่าง ตั้งแต่เคี่ยวมะเขือเทศสดสำหรับซอสพิซซ่า ซอสโบลองเนส ทำขนม ผักบางอย่างก็ปลูกเอง มีเลี้ยงเป็ดหลังบ้านเพื่อใช้ไข่เป็ดทำเส้น
พาสต้า

เมนูในร้านจะเป็นพวกพาสต้า พิซซ่า ลาซานญ่า บราวนี ซอฟท์คุกกี้ พานาคอตต้า สปาเก็ตตี้ไอศกรีม และเมนูข้าวบ้างบางที แล้วแต่วัน

ทุกหน้าหนาวที่ร้านมีกิจกรรม Friday Movie Night ฉายหนังในสวนทุกคืนวันศุกร์ ตั้งแต่ 1 ทุ่มขึ้นไป พร้อมไส้กรอกเยอรมันย่างราด curryketchep พิซซ่า และอื่น ๆ อีกมากมาย

แนะนำให้โทรไปจอง เพราะถ้าอยากนั่งพูดคุย และดูวิธีทำด้านใน ค่อนข้างแคบ แต่ถ้าอยากนั่งรับลมเย็นด้านนอก แนะนำเป็นช่วงอาหารค่ำ จะสบายกว่า